— 283 — 
roseis, margine lucidiore albido, nj'mphis tenuissimis nonnihil promi- 
nulis. 
Amphidesma caspia Kryn. eadem videtur e specimine mecum ab ipso 
auctore communicato, dente cardinali calloso indistincto, neque laterali 
alio ibidem magis conspicuo; testa in ceteris distinctius costata, propter 
juniorem aetatem, obscure rosea, vertice eodem modo, ut in illa, pro- 
minulo. 
VENUS GALLINA L. 
Hanc quoque speciem inter vivas caspii maris recenset ill. P. S. Pal- 
las (*}; equidem vivam nullibi observavi, nec nisi perraro testas ejus 
vacuas legi in occidentali littore et orientali; tamen inter fossiles testas 
tertiarias passim occurrunt imagines omnino simillimae Venerum Luci- 
narumque testis , ita ut ad maris caspii pristinas incolas potius pertinuisse 
videantur, licet in Ponto adhucdum vivae species proveniant. 
Tales itaque Lucinae tenuissimae ac transversim striatae nec nisi eae 
millies millenae sibi invicem impositae occurrunt in tertiario lapide cal- 
careo prope Tiikkaraganum promontorium, ubi altas rupes orientem ver- 
sus exstruunt. Lucinarum quoque fragmenta tenuiter striata in cretacea 
formatione Baschbarmakiensi , occidentem versus, adesse videntur. 
(*) Reise 1. c. L pag. 435. 
